Grup de Recerca de la Pedra Seca C.E. Castellar: 2018\nPublicat per Jesús a 7:49 Cap comentari:\nPublicat per Jesús a 19:48 Cap comentari:\nEls pedrasequers fan tasques de restauració de l’entorn, darrere de les destrosses d’altres que, en nom de la cosa comú, passen pel bosc emulant l’esperit amb el que transitava el cavall d’Àtila per les terres filles del Nord. Està bé que s’esporgui el bosc amb la sana intenció d’evitar accidents que socarrimen, però també s’hauria de tenir cura d’on es deixen les restes tallades, d’un embalum considerable amagador dels camins que uneixen les barraques de pedra seca.\nEls bellugardors de pedres seques han fet un esforç considerable per a traçar aquells corriols, mantenir-los transitables i transformar-los en bits per a que es puguin encabir en la pantalla del GPS, tot publicant les rutes que uneixen les barraques que es troben sota la seva jurisdicció. Però si els obrers que talles els pins, orfes de coneixement del significat d’aquestes circumstàncies, llencen a tort i a dret les restes de la seva feina, de poc servirà la màgia que plou del cel emesa pels satèl·lits que es passegen, aliens a tota polèmica, al voltant del planeta. Imagineu que el track de l’aparell diu –Has d’anar per allà – i allà no s’hi pot passar, doncs els pedrasequers seran relegats a les espècies que inspiren desencís. Doncs apa! Darrere dels talla-pins per a netejar els camins (Ostres! Ha sortit un rodolí).\nPerò, ai las! Tant de bo que això fos tot. Doncs no. Ara venen els obrers, també en nom de la cosa comú, que surten a arranjar les pistes forestals cavalcant una bèstia groga, sobre rodes gegants, que empeny una amenaçadora cullera plena de dents. Aquests tenen una forma peculiar de fer pla el terra del camí pel que passen, en lloc de farcir els clots amb runa o d’altres elements adequats, simplement van mossegant tot el que sobresurt i s’emporten una capa de l’esplanació, rebaixant el seu nivell. La repetició d’aquesta maniobra va deixant els fonaments de les parets de pedra seca per sobre del nivell del camí, afeblint la seva resistència als meteors i provocant esllavissades quan plou. Doncs apa! Darrere de la màquina del rasclet per a tornar a fer la paret (Caram! Un altre rodolí. Cronista, estàs inspirat!).\nQui és el responsable de la cosa comú que fa gala d’absència de sensibilitat vers els patrimoni local?\nÚltima hora: Pedra en sec - Patrimoni Cultural Immaterial de la Humanitat\nAvui, a Illa Maurici, el Comitè Intergovernamental de Salvaguarda del Patrimoni Cultural Immaterial ha anomenat la tècnica de construcció de la pedra seca com a Patrimoni Cultural Immaterial de la Humanitat. La candidatura va ser presentada per Xipre i Grècia, i posteriorment es van afegir França, Itàlia, Espanya, Suïssa, Croàcia i Eslovènia.\nPublicat per Jesús a 19:52 Cap comentari:\nBarraca feta en temps de silenci\nUn cop tornada la serenor, després de tants esdeveniments mediàtics en els que l'ànima dels pedrasequers ha rebut un vernissatge de reconeixement, tot i que no és el seu objectiu, la feina ha continuat el decurs de la voluntat dels components del grup, mirant al voluble cel que, un dia rere l'altre, s'ha entestat en mullar la pedra impassible, fet que la desautoritza com a component de la construcció de pedra en sec.\nAdaptant-se a les circumstàncies, l'estratègia de les forces mobilitzades els dies de sequera ha produït uns resultats dins de la praxi pròpia del grup, tot dividint el cos principal en dos escamots responsables de diferents missions dins dels dominis de Can Borrell, a saber:\nLa barraca número 43 ha rebut les atencions d'un dels grups, construcció que ha vist créixer les seves parets i coronar-se la testa amb el caramell i els ornamentals lliris. Aquesta barraca té lligada la seva subsistència a la paret que reté el terra sobre el que està arrelada, mur que ha estat refet com a garantia de permanència en vertical de les pedres que la conformen. Com a elements complementaris, s'ha dotat l'àmbit de domini d'aquesta barraca amb dues taules on es pugui fer descansar el porró, cas de plantejar-se visitar-la en hores d'utilització d'aquesta mai ben ponderada eina, a qui ningú li fa mandra aixecar mentre es mantingui prenyada.\nL'altre escamot ha dedicat el seu esforç a esmenar les desfetes dels carnussos que havien passat per aquells camins, dins del bosc, per a desfer l'embull de despulles de branques que havien escampat per allà en el seu frenesí assassí d'arbres, deixant impracticables els camins que tan acuradament havien estat impresos en els bits de la memòria del providencial G.P.S. Es pot considerar aquesta feina la més feixuga, que es veurà completada en el decurs de la propera jornada.\nPublicat per Jesús a 13:19 Cap comentari:\nLa memòria esculpida en la pedra\nUn murmuri de veus emergia entre les capçades dels arbres. La mainada s'amagava dins de la barraca, jugant a submergir-se dins de la foscor per a tornar a sortir de nou, banyant-se en la confortable llum que els feia visibles, que els feia ésser.\nSón moments per al record. Per a escoltar el testimoni d'aquells que duen a la memòria la figura de persones que van posar els fonaments d'allò que ha perdurat en el temps. D'allò que defineix un tarannà que es va vestir amb la garlanda d'unes sigles: la Secció Excursionista de l'Ateneu Castellarenc, la S.E.A.C.\nEren les dotze del matí quan, davant d'una cinquantena de persones, el president de l'entitat ha llegit un escrit en el que posava de manifest la supervivència del Centre Excursionista de Castellar durant seixanta-cinc anys, tot recordant els fundadors entre els que destacava l'homenatjat, a qui s'ha distingit amb la dedicació d'aquella barraca: en Simeó Caba i Genescà, que fou el primer president de l'associació.\nUna néta d'aquell quina memòria romandrà lligada a les pedres de la construcció, ha agraït l'homenatge en nom de la família allà present, els quals han fet lliurament a l'entitat de dues pintures paisatgístiques originals del pinzell d'en Simeó Caba, qui fou pare del també pintor Xavier Caba.\nPublicat per Jesús a 20:03 Cap comentari:\nUna barraca plena d'espiritualitat\nDos arquetips de les deïtats gregues han visitat el racó de món on ha estat finalitzada la restauració de la barraca número 146 o d'en Simeó Caba.\nLa presència d’Hefest (Vulcà pel romans), el déu del treball fora de les mirades alienes, que tenia el seu taller sota l'Etna, ha posseït l'esperit dels pedrasequers en la seva acurada feina. Així com el déu elaborava preuades joies per a les seves mares adoptives, la barraca ha estat decorada amb les garlandes dels lliris al voltant del solitari caramell. Per altra banda, en un lloc destacat dels muntats de la porta li ha estat gravat el número que la identifica. Addicionalment, se li han pres les mides i d’altres dades que constaran en la seva fitxa, formant part del catàleg de les barraques de pedra seca que gestiona el grup.\nEn marxar Hefest, l'esperit dels aixecadors de pedres ha estat dominat per l'arquetip festiu i burleta de Dionís (Bacus pels romans), qui de molt petit i per si mateix va desvetllar els secrets del conreu de la vinya. No se'n pot trobar cap altre millor arquetip per a acompanyar les ànimes dels allà reunits, el treball dels quals ret un homenatge als hereus d'aquest déu, conreadors del miraculós fruit que produeix l'elixir que connecta amb la deïtat que el patrocina. Unes ampolles d'escumós han sigut les protagonistes d'un petit acte festiu, en commemoració de la memòria d'aquell a qui ha estat dedicada la barraca. Diumenge vinent, a migdia, tindrà lloc la inauguració oficial de la peça, com a part de les activitats de la Diada del Soci en el 65è aniversari de la fundació del Centre Excursionista de Castellar (S.E.A.C. en aquells dies).\nÉs una anhel compartit que, l'eixerit caramell de la barraca, en lloc d'espantar les bruixes sigui capaç de convocar la presència de l'esperit de na Violant Carnera, na Jerònima Muntada i na Eulàlia Oliveres, aquelles dones properes, veïnes de Castellar, que van ser jutjades i condemnades l'any 1619, sota l'acusació de practicar activitats relacionades amb la bruixeria. Benvingudes siguin les seves ànimes.\nPublicat per Jesús a 13:01 Cap comentari:\nQuasi a punt\nJa només falta plantar el lliris. Els pedrasequers no s'han arronsat davant les pluges d'aquest dies i li han fet una bona empenta a la barraca, que ha quedat coberta i a punt per a plantar-hi a sobre els ornamentals lliris. El caramell se sentirà ben acompanyat d'aquelles boniques iridàcies en la que els tres pètals interiors representaven la fe, la saviesa i el valor en la mitologia grega\nCal saber que aquesta planta té una gran eficàcia contra l'asma, la bronquitis, la tos, el vòmit i les nàusees. És un diürètic d'efecte segur i el suc de l'arrel s'utilitza com a purgant. És molt usat en homeopatia per tractar els mals de cap. Així que, si patiu alguna d'aquestes malures, fiqueu-vos una estona dins de la barraca i se us passaran ràpidament. Això sí, no us passeu molta estona perquè poden venir els efectes secundaris, com ara, en estat fresc, pot provocar gastroenteritis i vòmits, i rarament pot comportar dermatitis per contacte o neuràlgies facials. El furfural és irritant i pot actuar sobre les mucoses comportant mal de cap, plor dels ulls, injecció conjuntival i irritació de la gola. El seu compost iridina és hepatotòxic en humans. Si us fa basarda, oblideu-vos i feu servir la ratafia, que té els mateixos beneficis i cap dels inconvenients.\nEl dia programat per a la seva inauguració, la barraca estarà ben galana i preparada per a rebre els elogis dels participants. En Simeó Caba estaria molt satisfet de sentir el seu nom associat a una obra tan propera, posada de llarg per una de las seccions de l'entitat de la que va ser el primer president.\nPublicat per Jesús a 13:09 Cap comentari:\nCom la núvia pel casament\nLa barraca número 146, o d'en Simeó Caba, s’està empolainant i ja té hora per a ser atesa a ca la pentinadora, com una núvia jove i eixerida que es prepara pel transcendental dia del seu casament. Tot i que els pedrasequers tenen problemes per a posar-se d'acord sobre si anirà amb el cabell cardat o arrissat. Però primer s'haurà de taponar el forat de la seva clepsa abans d'instal·lar-hi l'esponerosa perruca.\nLa cerimònia tindrà lloc el dia 21 d'octubre, diumenge, a les dotze hores, com a activitat encabida en la celebració de la 5a Diada del Soci, on es retrà homenatge al primer president del Centre Excursionista de Castellar, conegut com la Secció Excursionista de l'Ateneu Castellarenc en aquelles dates, S.E.A.C., sigles amb les que encara es refereixen a l'entitat els socis més antics, quan el proper novembre serà el 65è aniversari de la seva fundació.\nPublicat per Jesús a 10:17 Cap comentari:\nAvui també s'ha treballat en la barraca d'en Simeó Caba. Els pedrasequers s'han d’'afanyar si volen tenir-la a punt per a la data de la seva inauguració.\nEl trespeus, equipat amb un potent ternal penjant-li entre les cames, és un element indispensable per a pujar les pedres grosses a l'alçada convenient, protegint la ronyonada dels aixecadors de pedres de tan feixucs esforços. Aquest bossell multi-politja multiplica la força amb la que s'actua sobre el seu mecanisme: un sol home és capaç d'elevar pedres d'un pes considerable, tot i que s'ha de tenir punteria per a deixar el roc allà on toca, fent posteriors aproximacions amb palanques i perpalines. Observeu atentament la imatge, amb una certa evocació de quiròfan ple de metges i infermeres fent un delicat trasplantament.\nEl cronista opina que la porta ha quedat un xic petita i estreta, reduïda a la mínima expressió, amb l'aparença d'haver agafat, per a fer de motllo, els més petit dels pedrasequers i haver-lo folrat de pedres pet tots dos costats. El cas és que, els antics que van inventar en aquests tipus de construcció, ja la feien petita la porta, amb la intenció de reduir la quantitat de fred a l'hivern i de calor a l'estiu que es pogués escolar cap a l'interior de la barraca, mantenint una certa confortabilitat per a les becaines del pagès. Per altra banda, tampoc se'n veien gaires de pagesos grassos en aquella època, més aviat es passejaven pel món lluint un tipus magre, com de passar gana i treballar molt.\nAra s'ha de tancar el sostre, que té la seva gracia. La dimensió de la barraca ho posa un pèl complicat però segur que la tropa se'n sortirà, com sempre fan, posant enginy i ronyons.\nPublicat per Jesús a 17:06 Cap comentari:\nLa barraca d'en Simeó Caba en antena\nEn el decurs de la jornada d'avui, els pedrasequers han rebut la visita de la radio en directe. La Marina Antúnez els ha entrevistat i ha escrit un article al diari local “L'Actual” en el qual els descriu molt bé.\nEls aixecadors de pedres, en els últims dies, s'estan fent a l'hàbit de sortir a la premsa i ja són capaços de fer un posat d'estrella mediàtica, amb elegància i distinció. Mireu la fotografia i jutgeu vosaltres mateixos.\nPerò aquestes anècdotes no els distreuen de la seva afició a remenar pedres. Ells, amb les seves mans protegides pels providencials guants, continuen movent les pedres d'allà on no són res per a afegir-les a l'estructura d'una barraca, tot dotant-les d'una personalitat grupal que no assolirien mai de forma individual. El mateix passa amb ells, que són un grapat d'individualitats que constitueixen l'equip que es fa visible reeixint en els reptes que escometen.\nLa barraca d'en Simeó Caba estarà dotada d'una simbologia que li donarà personalitat pròpia. Serà objecte d'atencions especials en la seva inauguració en dates destacades al calendari del Centre Excursionista de Castellar.\nPublicat per Jesús a 19:43 Cap comentari:\nEls pedrasequers han tingut avui el seu minut de glòria, minut que ha durat una mitja d'hora, aproximadament, entre parlaments, fotografies i el pica-pica gaudit més tard.\nAprofitant l'embranzida dels actes de la Festa Major de la població, la barraca de Castellar, situada a la rotonda de las rondes de Tramuntana i Llevant, ha estat beneïda amb la presència de les màximes autoritats locals, així com els representats del Centre d'Estudis de Castellar i del Centre Excursionista de Castellar. Tanmateix, el mossèn de la Catedral del Vallès també ha procedit a fer la seva part, llençat a l'aire una benedicció seca a la que s'atribueix el mateix efecte que les mullades.\nEl dia era propici per a la cerimònia, que s'ha portat a terme sota la protectora ombra dels arbres situats a un dels laterals de la rotonda, allà on han estat col·locades, a mode de bancs, unes pedres defectuoses de la construcció de l'església. La megafonia allà instal·lada ha permès escampar els parlaments que han estat aplaudits pels assistents a l'acte, tots ells lloant la capacitat de treball del grup d'aixecadors de pedres i fent referència a l'època vitivinícola de la població. Un cop finalitzada la part avorrida, ha hagut un intercanvi d'objectes de record entre les autoritats i els membres del grup responsable de l'obra, donant pas posteriorment a una sessió fotogràfica i a la degustació del pica-pica que feia estona que es covava al sol.\nHa estat suficientment demostrat que els pedrasequers treballen per amor a l'art, no cal justificar-ho, però actes com el d'avui contribueixen a augmentar la càrrega d'entusiasme dels seus membres, tot i que la ratafia també juga un paper important en aquest èxtasi emocional. Dimarts vinent, ells seguiran pujant pedres amagats en un racó de bosc sense testimonis, reconstruint una barraca que, properament, també tindrà el seu minut de glòria.\nPublicat per Jesús a 19:31 Cap comentari:\nPedra amb personalitat\nLa persona (en llatí, “màscara”) és allò que, com un vestit sobre el cos, es mostra davant dels altres, formada pel conscient que es vol presentar des del món interior, allà on rau la riquesa essencial com a éssers vius racionals.\nLes barraques són una metàfora d'aquest aspecte psicològic. Elles ens mostren les seves formes exteriors com a embolcall d'allò que realment les justifica: el seu espai interior.\nLa barraca d'en Simeó Caba es va vestint i bastint, de mica en mica, per a mostrar la seva imatge més atractiva. Ja apunta una llinda i tot, formant els límits de la porta que permetrà l'accés als seus misteris ocults.\nEls entorns també són molt agradables, propicis per a passar estones de lleure i meditació, lluny del brogit mundà, que permetin connectar l'inconscient amb el conscient per a enllustrar la persona que es mostra al món.\nPublicat per Jesús a 13:24 Cap comentari:\nLa importància de la feina ben feta\nQuan el cronista treballava, enredant en sistemes informàtics, es va imposar el concepte de quick and dirty en el desenvolupament de programari, que vol dir acabar ràpid la feina encara que no estigui polida del tot, però que funcioni. Aquest concepte era un pèl difícil de combinar amb el de user-friendly, que era el que estalviava mals de cap als usuaris en utilitzar aquells programes.\nEn el cas de les barraques, els curosos pedrasequers no coneixen el primer concepte exposat en el paràgraf anterior. Ells fan la feina ben feta i ben acabada, sigui quina sigui la quantitat d'hores que es gastin en la seva consecució i, si s'ha de repetir, doncs apa! arromangar-se i endavant.\nLa barraca número 146 (no la 147 com s'havia anunciat prèviament) gaudirà de la perícia i la precisió de joier, a foc lent, que esmercen els esportistes lítics. Ells acaronen cada pedra quan l'agafen, mirant-li tots els costats i, parlant-li molt fluixet, li diuen –Tu aniràs entre aquestes dues, que t'hi trobaràs molt ben acompanyada– La pedra no respon, és clar! Només faltaria, però el que importa és la intenció i el sentiment que acompanya a l'acció. A vegades, si la pedra no s'hi troba bé allà, s'hi torna i li pessiga un dit al seu curós protector qui, sorprès, deixa anar un renec i la llença a la pila, a fer cua de nou fins que se li trobi la ubicació definitiva.\n- Escolta'm, Encarna!\n- Què vols ara?\n- No res, dona. Només et volia dir que ja es pot anunciar a qui anirà dedicada la barraca.\n- Ah, sí? Doncs vinga, parla que tinc tard.\n- Mira, estarà dedicada al senyor Simeó Caba, fundador del Centre Excursionista de Castellar.\n- D'acord, gràcies. Així, doncs, hi haurà galetes i mistela quan es faci la inauguració, oi?\n- Caram! No tens prou amb la qüestió emotiva?\n- I tant! Però amb la teca i el mam em faig passar la pena emocional.\nPublicat per Jesús a 18:48 Cap comentari:\nUnes quantes pedres fan créixer les parets un pam\nL'onicofàgia defineix l'hàbit compulsiu de mossegar-se les ungles. El cronista vol trobar el terme que defineix l'hàbit compulsiu de tenir un roc a les mans per a posar-lo al damunt d'una paret de pedra seca, que és el que pateixen el pedrasequers que s'han entestat en no fer vacances. En lloc de rostir-se sota el sol a la platja, empastifats amb protector solar del 50 i amb una cervesa a la mà, prefereixen seguir entrebancant-se entre rocs i arrels amb la intenció d'avançar en la construcció de la barraca. El cronista opina que, si aquesta actitud arrelés en els treballadors de les empreses locals, Catalunya esdevindria un imperi industrial que reeixiria per sobre de la gran potència xinesa, exemple on emmirallar-se.\nEl cas és que la barraca ha aixecat un pèl les seves parets. No és com per a fer repicar les campanes, però s'ha avançat. Tenint en compte que el grup ha estat reduït en els efectius que ha decidit torrar-se al sol, cal estar satisfet pel magre progrés. Cal esperar que, aquests que fan festa, tornin amb les forces restaurades i li facin una empenta a l'obra per a finalitzar-la abans de la data prevista d'inauguració. Cal tenir en compte que es tracta d'una barraca emblemàtica i no s'hi val badar.\n- Però encara no dieu a qui està dedicada?\n- No, Encarna, encara no. Cal esperar una mica més i que, com a mínim, es cobreixin aigües.\nPublicat per Jesús a 12:51 Cap comentari:\nI també una pedrasequera\nEl magre grup de pedrasequers, que s’entesta en no fer vacances, ha treballat de valent en el decurs de la jornada d’avui. I no podia ser d’altra forma perquè han comptat amb el mai ben ponderat suport d’una pedrasequera.\nLa Dolors no assisteix a mode d'inspector d'obra, no. Ella es presenta adesiara i exerceix d'element en el que emmirallar-se per a no perdre un determinat ritme que, en el decurs del temps i les feixugues obres realitzades, podria esmunyir-se per les inevitables escletxes que queden entre les pedres de la barraca de torn. Ella s'hi posa a la feina, decidida i amb una energia envejable. El homes, delerosos de no veure la seva masculinitat precedida d'adjectius poc honorables, no tenen altra remei que posar-se a la seva alçada en coratge i determinació, tot auditant si n'havien perdut des de l'última intervenció de la mestressa aixecadora de rocs.\nAquests desafiaments han fet que, malgrat la minva d'efectius, es pugessin rocs de considerables dimensions al damunt de les parets, oferint la imatge d'un progrés efectiu en la construcció de la barraca.\nPublicat per Jesús a 17:03 Cap comentari:\nFa molt de temps, tant que la memòria ha de fer un esforç extraordinari per a retornar les imatges, al pàrvul cronista li van regalar un joc d'arquitectura, i no era un Lego, no; era d'aquells de peces de fusta de diferents formes: prismes rectangulars, cubs, cilindres, etc., i encara sense distingir-se per colors, totes de fusta polida i prou. Submergit en el seu món imaginatiu, les mans del cronista no paraven de combinar aquelles peces per a construir formes diverses, aturant el temps entre aquells parèntesis que l'aïllaven de les prosaiques realitats. Ara, quan veu les construccions que munten els pedrasequers, les sinapsis de les seves neurones li retornen aquells records arrelats, com flaixos d'imatges en blanc i negre a càmera lenta.\nLes pedres que troben els esportistes del roc sec no són carreus cantelluts i ben polits, al contrari, presenten formes diverses que han de ser combinades per a aconseguir un efecte similar al que s'aconsegueix amb l'infantil joc d'arquitectura. Ells ho saben fer molt bé i, prova d'això, són les imatges que podeu veure del progrés de la barraca número 147, situada a tocar del pla de Santa Maria (una altra incògnita resolta).\nAvui eren cinc membres de la colla els que han treballat, i el progrés ha estat més que acceptable. Al ser pocs, pot ser no reneguen ni discuteixen tant i la feina avança a un ritme més viu que quan hi són tots. La seva concentració ha arribat al punt de no parar atenció en l'hora d'esmorzar fins que el campanar de la torre n'ha fet deu batallades, i això ja diu molt tenint en compte la sacralització que han fet d'aquesta cerimònia pantagruèlica. Val a dir que també contribueix a la seva benanança la situació del camp de treball, un racó de món ombrívol i amb aire condicionat (condicionat a la força i direcció del vent).\nLa secció de jardineria també avança a bon ritme, tot i que encara no es disposa d'imatges d'aquesta part de l'obra, però esteu segur que reeixirà amb escreix.\nPublicat per Jesús a 17:04 Cap comentari:\nUna barraca amb folre i manilles\nEls que fan castells de gama extra, aquells més experimentats, han de tenir sota els peus una bona pinya, si pot ser amb folre i manilles, millor encara; estructura muntada amb els cossos més cepats, independentment del seu sexe, amb la que tractaran de mantenir dreta la torre que es forma per sobre dels seus caps. Les barraques, que són unes estructures de pedres mantenint un cert equilibri, també necessiten una bona base, formada amb rocs pesants i sense sexe que, normalment, són els més voluminosos.\nLa jornada d'avui ha estat dedicada, principalment, a muntar una bona base de sustentació a mode de fonaments, utilitzant els rocs adequats. Les seccions que no amuntegaven pedres han esmerçat les seves energies en tasques d'enjardinament i de recol·lecció de pedres esmunyedisses, El trobar-se protegits sota una maternal ombra, que els amaga de la xardor que cau de l'Univers, contribueix al consum progressiu de les seves energies, sense defallir fins a l'hora de l'esmorzar, litúrgia que els enalteix i atorga entusiasme per a suportar la seva pesada càrrega una estona més.\nLa setmana vinent comença el primer torn de vacances, motiu que provocarà una reducció d'efectius en la tropa que, de retruc, farà que el progrés sigui més lent. Això està contemplat en el PERT elaborat pel cap de projecte i no es produiran retardaments en les fites principals, fet que confirmarà el lliurament de l'obra quan els vingui en gana.\nLes obres dels pedrasequers serveixen per a il·lustrar cartells, com podeu observar en el que ha estat publicat a la població veïna de Matadepera, amb motiu de l'anunci d'una sessió de sardanes.\nPublicat per Jesús a 18:14 Cap comentari:\nLa barraca misteriosa\nEl número de la barraca, en el catàleg que confecciona molt acuradament el grup de pedrasequers, és el 147. Una incògnita a eliminar de les que formaven part de la llista.\nEl cronista també us donarà una pista sobre el nom que portarà aquesta construcció. Estarà dedicada a una persona que fou molt rellevant en el Centre Excursionista de Castellar, com a desgreuge de la desaparició d'un element instal·lat en el seu honor, que fou inaugurat en solemne cerimònia el dia 5 de maig de 2013, amb motiu del 60è aniversari de l'entitat.\nEn la jornada que ens ocupa, el grup d'aixecadors de pedres s'ha distribuït en esquadrons per a escometre diferents tasques. El de la tropa més especialitzada, s'ha dedicat a buscar els fonaments d'un costat de la barraca i, un cop trobats, s'ha donat pas al procés de reconstrucció començant per les filades de la paret del fons i una lateral, engalavernant les pedres de l'angle que fan les dues parets, ja que aquesta barraca és de planta rectangular.\nEl grup dels que tenen millor dotat el nas per a ensumar pedres, ha dedicat el seu esforç a arreplegar totes les que trobaven i classificar-les per mides. Un altre grup ha esmerçat els seus esforços en arrencar les pedres que treien el nas per sobre de la superfície el camí d'accés que, junt amb els que esmatissaven i arrencaven les arrels del bruc mal ubicat, preparaven l'accés per al còmode trànsit de vianants en qualsevol estat de conservació. Si s'aconseguís el permís per a pavimentar-ho quedaria com la Rambla de les Flors de Barcelona, però sense semàfors.\nPublicat per Jesús a 12:03 Cap comentari:\nÚltima hora: Pedra en sec - Patrimoni Cultural Imm...


L'aplec de sant Sebastià reobre l'església romànica d'Oliola\nPer Catalunya Religió. Dij, 19/09/2019\n(Bisbat d'Urgell) El dimarts 17 de setembre es va celebrar a l’església d'El Gos -municipi d’Oliola-, l’Aplec del setembre en honor del seu titular sant Sebastià, tot agraint la seva intervenció guaridora de la pesta que vivia la zona ara fa uns segles.\nA la celebració es va aprofitar per fer també la inauguració de les darreres obres que s’han dut a terme en l’església que és datada al segle XIII. Unes obres que han recuperat els carreus que basteixen l’interior de l’edifici i que fins ara estaven coberts de guix, s’ha reduït l’espai del cor, i s’ha refet el terra de l’església. Aquesta actuació completa un seguit d’actuacions dels darrers anys que han recuperat aquesta esglesiola d’una sola nau, amb absis semicircular i petita espadanya a la façana d’accés. Les obres han estat finançades amb la col·laboració de l’Ajuntament, la Parròquia i les aportacions dels veïns.\nA les 12 del matí va tenir lloc la missa d’acció de gràcies a sant Sebastià, on hi van participar els veïns d’El Gos i altres fidels de la rodalia. La celebració va estar presidida per Ramon Balagué, arxiprest de l’Urgell mitjà, Josep Sauter, rector de la parròquia i Jaume Mayoral. També hi va assistir l’alcalde d’Oliola, Santiago Cisquella. Balagué a la homilia es va referir a la devoció a Sant Sebastià i a la seva ajuda en moments difícils que tenen les persones, també va agrair la tasca de col·laboració d’institucions i entitats que permeten poder salvaguardar el patrimoni cultural i religiós d’arreu del bisbat, un patrimoni molt nombrós al bisbat urgel·lità i amb necessitats d’actuacions per poder conservar-lo.\nAcabada la celebració i abans de passar a venerar la relíquia de Sant Sebastià tot acompanyant-ho amb els cant dels goigs al sant, va adreçar unes paraules Cisquella que en nom de l’ajuntament va agrair la col·laboració de veïns i veïnes per poder sufragar l’actuació i felicitar per com ha quedat l’església després de les obres. També va prendre la paraula la senyora Carme de “Cal Mallol”, veïna del temple i que va voler felicitar totes les parts per la seva entrega per millorar aquesta petita església parroquial, tan estimada per la gent de la rodalia. En acabar es va fer una fotografia de família i tot seguit es va oferir un refrigeri per a tots els assistents.\n01/04/2020 10:00 / Taller\nTrucos para convivir mejor en casa con Cristina Martinez\n01/04/2020 12:00 / Taller\nTa-tum com a plataforma digital de lectura - Català\n01/04/2020 17:00 / Trobada\nConversa amb Xavier Melloni sobre la situació actual #Preguemacasa\n01/04/2020 19:00 / Conferència\nLa fe i les institucions religioses, amb Paris Grau #debatsCOVID19\nHilari Raguer: “Som humans i amb la pregària necessitem demanar” Humilitat i esperança\nEsglésies protestants: transmetre missatges que encoratgin El Papa: "Pareu totes les guerres per vèncer el coronavirus"\nMossèn Rodríguez beneeix Mataró Els esplais cristians es coordinen en confinament\nMor per coronavirus la teresiana Pepa Montserrat, directora de Ganduxer Carta al president Torra, des de la nostra comuna fe cristiana\nMor el matemàtic Josep Vaquer, unit amb la Mercè en totes les causes Núria Illas: "No hi ha soroll només als carrers, sinó també dins el...\nUrbi et orbi del Papa: “Estem en la mateixa barca. Ningú se salva sol” Hilari Raguer: “Som humans i amb la pregària necessitem demanar”


CaixaBank i el Reial Madrid CF assoleixen un acord de patrocini fins a l'an\n➡ El TSJC manté provisionalment la convocatòria d'eleccions a Catalunya per al 14-F\nCaixaBank i el Reial Madrid CF assoleixen un acord de patrocini fins a l'any 2020\nAmb aquest compromís, CaixaBank s'incorpora com patrocinador oficial del Reial Madrid CF i soci financer del club\nper Redacció dijous, 2 de març 2017 - 21:07h\nImatge de l'acte | CatalunyaDiari\nCaixaBank i el Reial Madrid CF han subscrit un acord de patrocini a través del qual l'entitat financera s'incorporarà com patrocinadora oficial del club fins a finalitzar la temporada 2019-2020. Gonzalo Gortázar, conseller delegat de CaixaBank, i Florentino Pérez, president del Reial Madrid CF, han rubricat avui aquesta renovació a l'estadi Santiago Bernabéu. CaixaBank es convertirà en patrocinador oficial del Reial Madrid CF i banc oficial del club, consolidant la seva aposta global pel futbol professional.\nL'acord té en compte el patrocini exclusiu en el sector bancari per a Espanya i, també, per a Portugal, un mercat clau per a CaixaBank després que el passat 8 de febrer assolís el 84,51% del capital del banc BPI, convertint-se així en el líder financer d'aquests mercats. A més, en la línia amb el model de patrocini amb la resta de clubs, CaixaBank comptarà amb un paquet de contraprestacions en concepte de drets exclusius de marca en les diferents instal·lacions esportives del Reial Madrid CF, paquets d'hospitalitat per a clients de l'entitat i publicitat en els diferents canals de comunicació del club.\nAmb aquest acord culmina la relació que La Caixa i CaixaBank han mantingut històricament amb el Reial Madrid CF com el banc de referència per a la seva operativa financera; a més de la col·laboració en uns altres àmbits comercials, com la posada en marxa del servei de venda d'entrades en la temporada 2003-2004 a través dels caixers de CaixaBank.\nCaixaBank va impulsar fa 6 anys una estratègia dirigida a convertir-se en el banc dels equips de futbol. Després de convertir-se en nou patrocinador del Reial Madrid CF, CaixaBank té acords amb 13 equips de futbol de Primera Divisió i 12 equips de Segona Divisió. Tot això amb l'objectiu d'aprofitar aquesta nova oportunitat comercial, incrementar la notorietat de marca i captar i fidelitzar als clients en un entorn cada vegada més competitiu. Per tant, mitjançant els patrocinis esportius —principalment el futbol— CaixaBank avança en la generació de negoci en oferir experiències i avantatges exclusives als seus clients. Des de l'inici del programa, CaixaBank ha comercialitzat 190.000 targetes vinculades als clubs de futbol patrocinats, ha captat més de 15.000 nòmines, i ha finançat 35.000 abonaments.\nATENCIÓ: La dona per la que Luis Enrique ha decidit deixar el Barça\nL'emotiu missatge de Pep Guardiola a Luis Enrique que no et deixarà indiferent


Catalunya vol ser el Hup de connexió europeu de la impressió 3D – CatEi\nAmb una inversió multimilionària, en l’entorn dels 28 milions de dòlars fins al 2020, CATALUNYA donarà vida al Global 3D Printing Hub, amb seu a la Capital Comtal. Serà un centre de més de 10.000 metres quadrats al campus Diagonal Besòs de Barcelona, on conviuran empreses, startups i organismes públics dedicats a la investigació i el desenvolupament de noves tecnologies d’impressió 3D.\nEn realitat, l’objectiu dels seus promotors -amb Carles Puigdemont, president de la Generalitat de Catalunya, al capdavant- és convertir Barcelona en l’epicentre d’aquesta incipient indústria a escala global i, de forma més realista, a nivell europeu. Per a això, cinc milions d’euros ja han estat compromesos per Acció (el braç de desenvolupament econòmic del Govern de Catalunya).\nAquest ambiciós hub comptarà amb diversos laboratoris de proves, centre de certificació de materials, servei de fabricació de sèries curtes i fins a una acceleradora d’empreses. D’altra banda, també tindrà una missió de divulgació de la impressió 3D cap a la societat catalana, amb un showroom estable de de diferents productes i solucions instal·lat a la Fira de Barcelona.\nDe moment, ja han confirmat la seva presència d’una o altra forma en aquest Global 3D Printing Centre companyies i institucions com HP Inc., Renishaw, Eurecat o l’Institut de Bioenginyeria de Catalunya entre d’altres.\n10 Mai 2017 cateinf\tNews, web


Arxius de quarentena - Ateneu Santcugatenc\nComunicat per l’alumnat de l’Ateneu\n24/03/2020 /in Notícies /by l'Ateneu\nFa més d’una setmana que, per les mesures de prevenció i lluita contra el contagi del coronavirus dictades per la Generalitat de Catalunya i l’Ajuntament de Sant Cugat, havíem de cessar la nostra activitat presencial. Des d’aquell mateix moment tot l’equip de l’Ateneu (professors/es, professionals i Junta) es va posar a treballar perquè, tot i les ordres de confinament a casa, la gran majoria de les persones inscrites a cursos i tallers poguéssiu mantenir certa normalitat amb l’adquisició de coneixements o pràctiques.\nHan estat diverses les fórmules usades atesa la diversitat d’activitats que realitzem, des de vídeos, classes per Skype, enviament i correcció d’exercicis… Totes estan servint per mantenir el contacte amb vosaltres i poder impartir les diferents disciplines.\nQualsevol incidència que pugueu tenir amb la recepció d’aquest material, o d’altres que puguin aparèixer, les podeu resoldre a través del correu electrònic secretaria@ateneu.cat que es mantindrà actiu durant tot el confinament.\nVolem agrair públicament l’esforç que ha suposat per a tot l’equip de professors i professores i persones tècniques, adaptar-se a aquestes noves circumstàncies i continuar treballant amb les eines que tenim a l’abast per al manteniment de les classes.\nTambé volem agrair la vostra comprensió, paciència i implicació en aquests moments d’Estat d’Alarma que, per força major, ens impedeixen fer les coses d’una altra manera.\nEsperem que aquesta situació finalitzi al més aviat possible i tornar-nos a veure, saludar, compartir espais i experiències…, en definitiva, relacionar-nos a través del coneixement, la cultura i el benestar. Mentrestant insistim amb la recomanació de confinament i desitgem que estigueu tots bé de salut.\nDe moment paralitzem l’activitat fins al 13 d’abril, seguint les indicacions de l’estat d’alarma. Us anirem informant dels canvis futurs.\nÀlvar Roda Fàbregas Toni Ramon i Algueró\nhttp://www.ateneu.cat/wp-content/uploads/2015/05/ateneu-edifici-portadav2.jpg 664 1500 l'Ateneu http://www.ateneu.cat/wp-content/uploads/2016/07/logo.png l'Ateneu2020-03-24 11:26:502020-03-24 11:43:49Comunicat per l'alumnat de l'Ateneu\nAlbet i Noya Apropera art Ateneu Ateneu Parla benestar cercle d'arts Cinemes Sant Cugat compra Concert conferències cos cursos i tallers eco ecoateneu espai família exercici exposició familiar hort inscripcions intercanvi ioga L'Ateneu Parla La cambra de l'ateneu marc sala Març mercat música nadal pagès pessebres pilates Presentació de Llibre programació cultural proximitat Sant Cugat sessions d'escolta Siad Tast de Vins tertúlies literàries vespres al pati xerrada òpera òpera entre copes\nLa cuina de l’Ateneu a casa teva10/04/2020 - 14:06\nReobrim els horts del C/ Amposta només per collita10/04/2020 - 13:38\nMercat de Pagès dissabte 11/04 i consells per la neteja de fruita i verdura08/04/2020 - 17:47\nL’Ateneu adapta temporalment la major part dels cursos al format online07/04/2020 - 10:10\nL’Ateneu des de casa: com ho viuen els usuaris de l’Espai de Lleure03/04/2020 - 21:04


Política de privacitat de Xarxes Socials – Mainada\nEn compliment del Reglament UE 2016/679, de 27 d’abril de 2016 (RGPD) i la Llei 34/2002, d’11 de juliol, de Serveis de la Societat de la Informació i de Comerç Electrònic (LSSI-CE), CENTRE EXCURSIONISTA D’OLOT informa als usuaris, que ha procedit a crear un perfil en les Xarxes Socials Facebook, Twitter i Instagram, amb la finalitat principal de publicitar els seus productes i serveis.\nDades de CENTRE EXCURSIONISTA D’OLOT:\nPASSEIG D’EN BLAI, 5 (17800) OLOT\nL’usuari disposa d’un perfil a la mateixa Xarxa Social i ha decidit unir-se a la pàgina creada pel CENTRE EXCURSIONISTA D’OLOT, mostrant així interès en la informació que es publiciti a la Xarxa. En unir-se a la nostra pàgina, ens facilita el seu consentiment pel tractament d’aquelles dades personals publicades en el seu perfil.\nEl CENTRE EXCURSIONISTA D’OLOT té accés i tracta aquella informació pública de l’usuari, en especial, el seu nom de contacte. Aquestes dades, només seran utilitzades dintre de la mateixa Xarxa Social. No són incorporades a cap sistema de tractament.\nD’acord amb els drets que li confereix la normativa vigent en Protecció de Dades de Caràcter Personal podrà exercir els drets d’accés, rectificació, supressió i oposició, exercitats davant el CENTRE EXCURSIONISTA D’OLOT, dirigint la seva petició a l’adreça postal indicada més amunt o bé a través de correu electrònic ceo@ceolot.cat d’acord amb el RGPD, ha de tenir en compte els següents matisos:\nRectificació: Només podrà satisfer-se en relació a aquella informació que es trobi sota el control del CENTRE EXCURSIONISTA D’OLOT, per exemple, eliminar comentaris publicats en la pròpia pàgina.\nSupressió i/o Oposició: Com en el cas anterior, només podrà satisfer-se en relació a aquella informació que es trobi sota el control del CENTRE EXCURSIONISTA D’OLOT, per exemple, deixar d’estar unit al perfil.\nCENTRE EXCURSIONISTA D’OLOT realitzarà les següents actuacions:\nPublicació en el perfil de l’usuari de tota aquella informació ja publicada a la pàgina del CENTRE EXCURSIONISTA D’OLOT\nL’usuari, una vegada unit a la pàgina del CENTRE EXCURSIONISTA D’OLOT, podrà publicar en aquesta última comentaris, enllaços, imatges o fotografies o qualsevol altre tipus de contingut multimèdia suportats per la Xarxa Social. L’usuari, en tots els casos, ha de ser el titular dels mateixos, gaudir dels drets d’autor i de propietat intel·lectual o comptar amb el consentiment dels tercers afectats. Es prohibeix expressament qualsevol publicació a la pàgina, ja siguin textos, gràfics, fotografies, vídeos, etc. que atemptin o siguin susceptibles d’atemptar contra la moral, l’ètica, el bon gust o el decoro, i/o que infringeixin o violin els drets de propietat intel·lectual o industrial, el dret a la imatge o la Llei. En aquests casos, el CENTRE EXCURSIONISTA D’OLOT es reserva el dret a retirar immediatament el contingut, podent sol·licitar el bloqueig permanent de l’usuari.\nEl CENTRE EXCURSIONISTA D’OLOT no es farà responsable del contingut que lliurement ha publicat un usuari.\nLes imatges que puguin publicar-se en la pàgina no seran emmagatzemades en cap fitxer per part del CENTRE EXCURSIONISTA D’OLOT, però sí que romandran a la Xarxa Social.\nEl CENTRE EXCURSIONISTA D’OLOT es reserva el dret a realitzar concursos i promocions, en els quals podrà participar l’usuari unit a la seva pàgina. Les bases de cadascun d’ells, quan s’utilitzi per a això la plataforma de la Xarxa Social, seran publicades en aquesta. Complint sempre amb la LSSI-CE i amb qualsevol altra norma que li sigui aplicable.\nEl CENTRE EXCURSIONISTA D’OLOT utilitzarà la Xarxa Social per publicitar els seus productes i serveis, en tot cas, si decideix tractar les seves dades de contacte per realitzar accions directes de prospecció comercial, serà sempre, complint amb les exigències legals de la normativa vigent de protecció de dades i de la LSSI-CE.\nNo es considerarà publicitat el fet de recomanar a altres usuaris la pàgina del CENTRE EXCURSIONISTA D’OLOT perquè també ells puguin gaudir de les promocions o estar informats de la seva activitat.


Sanitat activa l'alerta per altes temperatures en més de 130 municipis - Diari La Veu\nEscriba el número 369941\nLa Conselleria de Sanitat Universal i Salut Pública ha activat per a aquest dijous el nivell alt o taronja per temperatures que podrien superar els 39 graus en més de 130 municipis de les comarques de la Foia de Bunyol, la Canal de Navarrés, la Ribera Alta, l'Horta Sud, la Costera, la Vall d'Albaida, el Comtat, la Safor i la Marina Alta, segons les prediccions del Centre d'Estudis Ambientals del Mediterrani (CEAM).\nConcretament, l'alerta s'activa en les zones climatològiques 15, 16, 17, 18 i 20. Els municipis que corresponen a les esmentades zona climatològiques es poden consultar en aquest enllaç. De cara a aquest divendres, la previsió és que es mantinguen les temperatures en aquestes zones.\nAixí, davant aquest augment de temperatures, s'han activat les mesures per a transmetre les recomanacions de cara a previndre els efectes de la calor en la salut dels col·lectius més vulnerables, especialment persones majors, malalts crònics, persones socialment aïllades, persones que treballen en ambients exposats a la calor i xiquets. Sanitat posa a la disposició del ciutadà en la seua pàgina web tota la informació i consells d'actuació davant una possible onada de calor, i recorda el telèfon d'emergències (112) davant qualsevol sospita de risc per a la salut.\nDes de la Conselleria es recomana tenir especial cura amb el sol entre les 12 hores i les 16 hores, així com l'ús freqüent de cremes protectores adequades. A més, aconsella evitar eixir al carrer en les hores més caloroses del dia, no realitzar exercici físic intens i recomana utilitzar roba folgada, lleugera i de colors clars i protegir-se el cap amb una gorra o barret. A casa, aconsella tancar les persianes, baixar els tendals en les façanes exposades al sol i procurar situar-se en les zones més fresques de la casa. També, insta la població a beure bastant aigua i amb freqüència, encara que no es tinga set; evitar l'excés d'alcohol, les begudes amb molta cafeïna i els menjars copiosos i calents, i decantar-se per plats frescs, fruites i verdures fresques.\nEscriba el número 344908


Propòsit d'esmena - Cervera\nDimarts, 2.5.2017 11:15h\nEn el nostre darrer article explicàvem que l’equip de govern de la Paeria va utilitzar la seva majoria absoluta per aprovar en Ple la modificació del Reglament Orgànic Municipal (ROM), introduint la participació de la ciutadania un cop acabada la sessió dels plens ordinaris municipals, i imposar un nou Reglament de Participació Ciutadana (RPC), elaborat per Alcaldia sense cap tipus d’informació ni negociació amb els grups de l’oposició ni amb la ciutadania en general. A més, és possible que ni la totalitat de l’equip de govern hi hagi participat, ja que ni en els ordres del dia ni en les actes de les Juntes de Govern n’hi ha cap referència.\nUns dies després del Ple, el paer en cap va convocar una audiència pública per informar la ciutadania del contingut del nou RPC, tot esmentant que qui ho volgués podia participar formulant esmenes i/o al·legacions al text.\nD’altra banda, el paer en cap ha convocat a tots els regidors de la Corporació a una reunió del que ha anomenat Grup de Treball del Reglament de Participació Ciutadana. El Grup Municipal d’ERC-AM no hi hem assistit ja que entenem que treballar un Reglament quan ja està aprovat inicialment pel Ple no té cap sentit. Caldria haver creat aquest Grup de Treball abans de l’aprovació del RPC, però aquesta no era la voluntat d’Alcaldia, tot i que se li va demanar en més d’una ocasió que ajornés l’aprovació per poder treballar el text amb tots els regidors i amb la ciutadania.\nEl nou RPC i la modificació del ROM aprovats es van publicar al Butlletí Oficial de la Província (BOP) del dia 13 d’abril, obrint-se un període d’un mes perquè els interessats puguin examinar-lo i formular les al·legacions i suggeriments que estimin pertinents. Aquest és el termini que la llei obliga a obrir en cas d’aprovació d’ordenances i reglaments municipals (article 178 de la Llei municipal i de règim local de Catalunya).\nEl paer en cap ha determinat que sigui aquest el mitjà perquè la ciutadania pugui participar en l’elaboració del RPC. Sembla que hi ha una confusió entre voluntat d’oferir participació i obligació legal d’haver-n’hi.\nERC-AM estem treballant per presentar esmenes que puguin millorar el contingut del RPC, que creiem que és poc ambiciós en l’aspecte d’oferir àmbits de participació a la ciutadania. Els objectius que ens proposem, entre altres, són:\n- Establir una veritable participació dels ciutadans en els plens municipals. No solament en un torn de paraula un cop tancat el Ple, sinó intervenint durant la seva celebració.\n- Presentar propostes de partides de despesa als pressupostos municipals. És a dir, fer uns pressupostos participatius.\n- Crear la figura del Síndic de Greuges municipal per atendre queixes dels ciutadans que considerin afectats els seus drets per l’actuació de l’Administració municipal.\n- Fer que els mecanismes de participació ciutadana tinguin valor vinculant, amb ple respecte a aquelles matèries en les quals la legislació no ho permet.\n- Crear uns òrgans i consells de participació àgils i adequats a la dimensió de Cervera. No cal tenir un organigrama de participació propi de ciutats de trenta mil habitants.\nTots aquest punts, i d’altres aportats pels cerverins, haguessin pogut estar inclosos en el reglament si el procés hagués estat realment participatiu.\nEl paer en cap va dir en l’audiència pública que el seu govern prefereix fer aquest procés aplicant estrictament la democràcia representativa, en el sentit d’establir que la participació indirecta del poble per mitjà dels seus representants electes, suposa una delegació permanent en la participació. És a dir, el poble ja participa en les eleccions i no cal que torni a participar fins les següents eleccions.\nNosaltres apostem per una democràcia participativa, en la qual els representant electes volen que hi hagi una major participació ciutadana en la presa de decisions polítiques, per damunt de la que atorga tradicionalment la democràcia representativa. Volem un model que faciliti als ciutadans la seva capacitat d’associar-se, organitzar-se i decidir, colze a colze amb els seus representants polítics, sobre el rumb de la societat, en especial la més propera, la municipal.\nDemanem a l’equip de govern que faci propòsit d’esmena i aposti per una participació ciutadana més directa.\nDes d’ERC-AM Cervera, seguim treballant pels ciutadans.


Wikiloc - ruta Vallter - Coma de Vaca - Nuria - Queralbs - Setcases, Catalunya (España)- GPS track\nVallter - Coma de Vaca - Nuria - Queralbs 30\nTiempo un día 3 horas 25 minutos\nFecha de subida 15 de julio de 2009\nVista 4663 veces, descargada 52 veces\nRuta travessa sense cap dificultat tècnica. Ha estat feta amb dos dies. Jo he fet nit al refugi de Coma De Vaca.\nItinerari: Valter 2000 - Pic de la Dona - Bastiments - coll de la Marrana - Puig Pastuira - Puig Mantinell - Puig fontlletera - Coma de Vaca - Coll Toreneules (pic Torreneulles Opcional *) - Nuria - Queralbs.\nJo no he pujat al cim de Torreneules ja que la pluja i la tempesta eran properes.\nSi voleu fer el pic Torreneules no te cap secret. Quen esteu al coll del Torreneules, direccio Nuria el teniu a la esquerra. No te cap problema ni secret per pujar-lo. Esta marcat als Waypoints De totes maneres si voleu el trak de pujada al Torreneules. http://ca.wikiloc.com/wikiloc/spatialArtifacts.do?vent=setCurrentSpatialArtifact&id=156994\nHola, ha encontrado interesante esta ruta Vallter - Coma de Vaca - Nuria - Queralbs https://es.wikiloc.com/wikiloc/view.do?id=459192 Saludos, Wikiloc - Rutas y puntos de interés GPS del Mundo


El futur del Vòlei Sant Pere i Sant Pau es decideix avui\nHa començat fa 11 hores i 7 minuts.\ninici / notícies / El futur del Vòlei Sant Pere i Sant Pau es decideix avui\nPublicat dijous 21 de Maig de 2020 08:26\nAgustín Martín (President RFEVB)\nSerà la Comissió Delegada de la Federació Espanyola de Voleibol qui avui decidirà com quedaran composades les categories de Superlliga 1 i 2.\nHi ha diferents escenaris possibles, un d’ells podria tornar al Sant Pere i Sant Pau a la màxima categoria, altres escenaris no són tant favorables i el mantindrien a la Superlliga 2. La de l’ascens era la proposta de la Catalana on volia fer valer que tot i ser segon del seu grup el Sant Pere i Sant Pau té millor estadístiques que el primer de l’altre grup, per tant aquesta opció portaria als tarragonins i al FC Barcelona de nou a l’elit del voleibol. Però a darrera hora la mateixa Federació Catalana hauria variat aquest punt i proposaria una segona possibilitat que perjudicaria els interessos del conjunt que entrena Vlado Stevovski.\nEn declaracions a Tarragona Ràdio el president de la Federació Espanyola de Voleibol, Agustín Martín ha parlat en els següents termes de com està la situació i s’ha mostrat sorprès del canvi de proposta de la catalana.\nL’edició de l’any pròxim a la Superlliga hi haurà dos equips més, perquè enguany no tindrà cap descens i si que hi haurà dos ascensos. Els tarragonins defensen que han d’optar a una de les dues places perquè ells a l’hora de de la suspensió de la competició tenien millors números que el primer classificat de l’altre grup que és el Boiro amb 49 punts, per 50 del Sant Pere i Sant Pau.\nEl president de l’espanyola sap què Tarragona és una plaça reconeguda en el món del voleibol. Agustín Martín, no amaga que estaria encantat que finalment fos el Sant Pere i Sant Pau acabes pujant a Superlliga.


Albatros Hotel Kavaje Albània - Ofertes d'hotels amb els MILLORS DESCOMPTES EN LÍNIA Fer un comentari al lloc web\nAlbatros HotelSpille, Kavaje, Kavaje, Albània, 2501 - Veure al mapaPuntuació dels comentaris5,8Basada en1comentariAlbatros HotelVeure més fotosVeure més fotosVeure totes les 26 fotosUbicació excepcional 10,0Veure al mapa10,0UbicacióParticularitats que li encantaranWi-Fi gratuït en totes les habitacionsaire condicionatbalcó/terrassabarjardíRestaurants\nSobre l'allotjamentDescripcióTant si es tracta d'un viatge de plaer com si és de negocis, Albatros Hotel és una elecció d'allotjament magnífica quan visiten Kavaje. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Albatros Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, aparcament de cotxes, habitació familiar, restaurant. L'ambient de Albatros Hotel es reflexa en cada habitació. aire condicionat, escriptori, mini bar, balcó/terrassa, aparell de televisió són només algunes de les comoditats a la vostra disposició. Parc infantil, jardí de l'hotel, són llocs ideals per a relaxar-se després d'un llarg dia. Sigui quin sigui el motiu del seu viatge, Albatros Hotel és una selecció idònia per a la vostra estada a Kavaje.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Coses a fer, maneres de relaxar-sejardí Àpats, begudes i refrigeribarRestaurants Serveis i comoditatscaixa fortacanvi de monedazona de fumadorsPer als nenshabitació familiarParc Accésrecepció [24 hores]s'admeten animals de companyia Disponible a totes les habitacionsaire condicionatempolles d'aigua de cortesiaplat de dutxaaparell de televisióescriptoriTV satèl•lit/cablebalcó/terrassamini bar Idiomes ParlatsAnglès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Del Japó a Polònia: els premis més internacionals de Torredembarra\nEls guardons han arribat a la vintena edició amb més participació estrangera que mai\nUna imatge de la cerimònia d'entrega de premis del passat dissabte, 17 de novembre. | Anna F. / Ajuntament de Torredembarra\nDissabte, 17 de novembre, es va celebrar al Pati del Castell de Torredembarra la cerimònia d'entrega dels Premis de Cultura Vila de Torredembarra. L'acte va servir, doncs, per lliurar els guardons en la vintena convocatòria que se'n fa.\nEn tractar-se d'un any parell, en aquesta edició s'han convocat els premis en les disciplines d'arts plàstiques: les literàries se celebren en els anys senars, en un nou format que s'aplica des de 2016. L'edició d'aquest 2018 va permetre veure un tret que els guardons culturals de Torredembarra han vist incrementat en els últims anys: la participació cada vegada més internacional.\nEls Premis de Cultura Vila de Torredembarra, d'origen local, estan veient expandit el seu abast de convocatòria. Obres presentades des del Japó, el Brasil, l'Argentina, Polònia o Bulgària, entre molts altres països d'arreu del món, han fet —especialment en els darrers anys— que els premis amb el segell de Torredembarra hagin traspassat fronteres i, fins i tot, oceans.\nEl Premi de Gravat Xil·logràfic La Torre de l'Encenall, el més internacional\nLa categoria que millor representa aquesta expansió internacional dels Premis de Cultura Vila de Torredembarra és la de xil·lografia. El Premi de Gravat Xil·logràfic La Torre de l'Encenall, que rep el nom de l'escola de xil·lografia que Antoni Gelabert va fundar a la Torre el 1969, va ser convocat per primer cop el 2013. Des de llavors, sempre, en cada edició, se n'ha anat lluny de casa nostra.\nL'obra «Dos barcos», de l'argentí Mauricio Schvarzman, va guanyar el primer Premi de Gravat Xil·logràfic La Torre de l'Encenall, convocat el 2013. | Cedida\nJa el 2013, l'argentí Mauricio Schvarzman es va endur el primer guardó cap a Buenos Aires gràcies al seu treball «Dos barcos». L'any següent, es va quedar a Europa: Krystyna Maniecka-Bogdan, polonesa, va guanyar amb «The black sea 1». Però l'Argentina va refermar novament el seu palmarès en aquesta disciplina el 2015: Eva Farji, també de Buenos Aires, va guanyar amb «El pez rojo».\nAkihisa Nakano va guanyar l'obra 'ex-aequo' i es va endur el premi cultural de Torredembarra fins al Japó. | Cedida\nTot just aquest 2018, el premi ha tornat de nou a l'Argentina amb l'autora Marcela Miranda, que és d'aquest país tot i que viu a Itàlia. Ha guanyat amb l'obra «Profondità III». Enmig, l'any 2016 es van proclamar dues obres guanyadores 'ex-aequo': l'italià Manuel Vermaire amb «Skoda Popular Monte Carlo» i Akihisa Nakano, que amb «Sange 2» va emportar-se el premi torrenc fins al Japó.\nEn categoria juvenil, l'«Ex libris Olimpia» guanyador d'enguany és d'Hubert Tomczak, de Polònia, que pren el relleu del guanyador de 2015, «Underwater tower II»,d'Edi Baramov, de Bulgària. El 2016 havia guanyat el torrenc Oriol Juan. Pel que fa a la categoria infantil, en canvi, els quatre premis convocats se'ls han endut sempre canalla de la Torre o de la Pobla de Montornès.\nLa fotografia fa un tast d'internacionalitat\nEl premi de fotografia, que rep el nom de Pere Romeu, ha fet aquest 2018 el seu primer tast a escala internacional. Per primer cop, el guardó ha viatjat fora de casa nostra i no ha anat pas a prop: Guilherme Bergamani va endur-se'l amb «Lixao do Róger», una imatge arribada des del país del seu autor: el Brasil.\nEn anteriors ocasions, s'havien endut el premi el tarragoní Albert Nel·lo amb «Força», el valencià José Beut amb «Llega el tren», l'alacantí Manuel López amb «Desiguales» i el banyolí Miquel Planell, amb «Felicitat».\nL'escultura i la pintura viatgen arreu de Catalunya\nEl Premi d'Escultura Josep Pujol i Montané i el de Pintura Pere Romeu no han travessat fronteres, encara. Ara bé, gaudeixen d'una important implantació a Catalunya i la resta de l'Estat. Pel que fa a la primera disciplina, enguany el premi es va quedar a la Pobla de Montornès amb «Sensuality» d'Avel·lí Perpiñán. Anteriorment havia anat cap a Rubí, Sant Boi de Llobregat i Barcelona.\nPel que fa al de Pintura, el valencià Gonzalo Romero va guanyar amb l'obra «Bodegón». En els anys anteriors, el premi havia viatjat fins al Vendrell, Sant Quintí de Mediona o Manresa.


El diputat Emili Altur es reuneix amb l'organització per a conèixer les iniciatives dutes a terme en països com Colòmbia, El Salvador i Senegal\nEn nombrosos països d'Àfrica i Amèrica Llatina s'alcen diàriament lluitadors que exigeixen respecte als drets humans. Fundació per la Justícia és un impulsor i altaveu d'aquests lluitadors, a través de nombrosos projectes que ha presentat aquest matí al diputat de Cooperació Municipal, Emili Altur.\nAna María Fuertes, directora de l'organització, i Javier Vilalta, responsable de sensibilització, han detallat al diputat les tres àrees d'acció a l'hora de defensar la justícia i els drets humans internacionals: formació, sensibilització i cooperació. Aquestes àrees es tradueixen en diversos projectes duts a terme en països d'Amèrica Llatina, Àfrica i també iniciatives a la Comunitat Valenciana.\nEl diputat de Cooperació Municipal ha acollit “de manera molt interessada” les iniciatives de l'organització sense ànim de lucre, a més de convidar als seus portaveus a participar en la convocatòria de subvencions de 2018. En l'actualitat, la Corporació provincial col·labora a través del MuVIM en el Humans Fest. El museu va ser una de les seus del festival de cinema i drets humans de València, pel qual van passar el passat any 7.000 persones.


Consells per comprar plantes | Consumer\nConsells per comprar plantes\nEl revés de les fulles, l'estat de les arrels i del fullatge han de revisar-se amb atenció abans d'adquirir l'exemplar\nL’aparença externa i el color de les flors, en els vegetals que tenen, són en general els aspectes que més influeixen al moment d’adquirir una planta d’interior. Tots dos són elements fonamentals per determinar l’èxit de la compra, però no els únics. L’estat de les arrels i fins i tot el del substrat són altres aspectes que s’han de cuidar. Per efectuar una bona adquisició cal seguir certs consells.\nAl moment de la compra\nL’estat general del fullatge de la planta és un element decisiu per a l’elecció. L’exemplar ha d’estar lliure d’insectes , fongs i plagues. Per comprovar-ho, és necessària una revisió detallada, especialment, en la part del revés de cadascuna de les fulles ja que és el punt en el qual apareixen els primers símptomes de malalties.\nÉs fonamental rebutjar les fulles que hagin patit algun atac fungicida o d’insectes amb anterioritat. Fulles sense lluentor, péndulas i tiges deshojados són senyals que evidencien una malaltia. Respecte a les arrels, han de mostrar un aspecte sa, estar ben equilibrades i encaixades a la terra. Han de tenir un color clar i no convé que sobresurtin del test o formin una espècie de trossa cenyida al voltant de l’exemplar. Si això ocorre, significa que la planta està feble ja que ha estat massa temps en el mateix recipient. Per aquest motiu, la superfície del substrat no ha de tenir molsa o líquenes, excepte els bonsáis.\nLes arrels han de tenir un color clar i no convé que sobresurtin del test\nLes plantes que sofreixin un excés d’abonament tampoc són les més apropiades. Corren el risc de suportar amb dificultat, o fins i tot no resistir, el canvi de l’hivernacle a l’interior d’un habitatge. Els vegetals abonats amb generositat es reconeixen perquè tenen les tiges i les fulles molt tendres.\nSi les plantes tenen flor, és recomanable triar les espècies amb més botons (capolls) a punt de despuntar. D’aquesta manera, la floració durarà més temps. Quan totes les flors ja estan desenvolupades, es marceix al cap d’uns dies.\nUna vegada a casa, les plantes d’interior han d’adaptar-se a les condicions de la seva nova llar. La majoria d’elles ha crescut en hivernacles amb unes condicions lumíniques superiors a les d’un habitatge i han d’experimentar una sèrie de canvis fins a aclimatar-se.\nPer facilitar la transició, és recomanable proporcionar a les plantes recentment comprades més llum durant el primer mes. S’han de col·locar al costat de finestres o miradors, encara que l’exposició al sol no ha de ser directa ja que és possible que es cremin.\nPer trasplantar, és preferible esperar un mes des de la seva adquisició\nAbans d’abonar-la per primera vegada convé esperar al fet que transcorrin dues setmanes des de la seva adquisició. En canvi, per trasplantar-la, serà necessari esperar un mes. Si l’exemplar manca d’espai suficient o es troba en un substrat de torba rossa, és possible avançar el trasplantament.\narrels estat follaje-ca hojas-ca Plantas-ca


El Tir amb Arc en Femení omple Les Basses d’esport - Tir amb Arc Lleida\nEl Tir amb Arc en Femení omple Les Basses d’esport\nAl llarg d’aquest diumenge al matí més de trenta dones i noies de totes les edats han gaudit d’una activitat de promoció del tir amb arc especialment pensada per a elles.\nDesprès d’un any sense poder organitzar gaires activitats, des del club volem destacar la gran participació i les ganes que té tothom de tornar a sortir a l’aire lliure, de fer esport i de compartir experiències amb altres persones amb interessos similars.\nAquesta és la 6a edició de “Tir amb arc en Femení”, activitat adreçada a dones i noies de totes les edats. En aquesta ocasió la jornada s’ha fet en una nova instal·lació per a la pràctica del tir amb arc ubicada dins el recinte de les Basses d’Alpicat de Lleida. A l’aire lliure i amb totes les mesures necessàries per garantir la seguretat i la salut de les participants. L’activitat ha estat gratuïta, però calia fer una inscripció prèvia.\nDins el programa publicat per la Paeria de 51 actes i activitats per commemorar el Dia Internacional de les Dones, aquesta ha estat l’única activitat proposada per un club esportiu. La promoció de l’esport femení és un dels objectius principals d’aquest club i quan ens van preguntar no vam poder deixar d’afegir-nos.\nEl pròxim objectiu del club és instal·lar al camp de Les Basses les proteccions necessàries per homologar l’espai per la practica del tir amb arc en les seves diferents modalitats a l’aire lliure, i per realitzar cursos d’iniciació, de perfeccionament i de tecnificació, a més d’altres activitats de promoció de l’esport i la salud.\nAnterior7 de març: Tir amb arc en femení\nSegüent2a tirada de la Lliga catalana de Sala. Torrefarrera 2021\nEl Club de Tir amb Arc Lleida present al #DOTS_UdL, I Jornada de Desenvolupament d’Organitzacions i Territoris Saludables\nThomas Lefèvre a l’European 3D Championships 2016\nCinc medalles del Lleida al Campionat de Catalunya de Tir amb arc de cadets i menors de 14 anys a l’Aire Lliure\nL’ofici de viure: El tir amb arc com a meditació


Forta caiguda de Marc Márquez en els primers lliures a Sachsenring\nAleix Espargaró aconsegueix el millor temps (1:22.170), seguit de les Yamaha de Lorenzo, Rossi i Pol Espargaró\n2 min. Barcelona 11/07/2014 12:55\nMarc Márquez ha començat el cap de setmana del Gran Premi d'Alemanya amb un ensurt. El pilot de Cervera ha patit durant la primera sessió d'entrenaments lliures al circuit de Sachsenring una forta caiguda al revolt tres del traçat alemany.\nEl català ha perdut el control de la moto, ha sortit volant per l'aire i ha aterrat amb contundència contra l'asfalt. Això ha fet que durant uns segons es quedés encongit a terra, adolorit, si bé després d'aixecar-se ha pogut marxar caminant. Un cop al box i després d'uns minuts, Márquez ha tornat a la pista amb la segona moto i ha acabat els entrenaments amb el sisè temps.\nMillor li han anat les coses a Aleix Espargaró, que ha tornat a ser el més ràpid de la graella de MotoGP amb la moto de la categoria Open. El català ha girat en un temps d'1:22.170, més ràpid que Jorge Lorenzo, que ha acabat segon. De fet, després d'Espargaró s'han classificat les dues Yamaha oficials de Lorenzo i de Valentino Rossi, i la satèl·lit del seu germà Pol. Darrere seu han acabat les Honda d'Álvaro Bautista i de Marc Márquez, mentre que Dani Pedrosa ha marcat el vuitè temps.


Demà comença la Setmana Europea de la Mobilitat 2021 | GESTOR DE COMUNICATS | Ajuntament de Sant Just Desvern\nsantjust.cat 15/09/21 nota informativa\nDemà comença la Setmana Europea de la Mobilitat 2021\nLa Setmana Europea de la Mobilitat 2021 arriba entre el 16 i el 22 de setebre amb una sèrie d’accions per promoure la mobilitat sostenible, enguany posant l’accent en la salut mental i la salut física, la seguretat i la resposta davant la covid-19. Amb l’edició 2021, que porta per lema “Fes salut. Mou-te de manera sostenible”, es compleixen vint anys d’aquesta iniciativa d’abast europeu.\nLa Baixcicletada 2021 la tries tu\nLa 18a edició de la Baixcicletada, que tindrà lloc entre el 16 i el 26 de setembre, arriba amb una nova proposta per tal d’animar la ciutadania a moure’s en bicicleta. Enguany, la Baixcicletada tindrà un format no presencial, en què les persones participants hauran de localitzar plafons gegants amb les lletres de la paraula BAIXCICLETADA i fer-se una foto amb la lletra. A Sant Just hi haurà una lletra A a la plaça Malaret.\nPer participar cal registrar-se a aquesta plataforma i pujar-hi les fotografies. D’entre totes les fotografies presentades abans del 26 de setembre a les 20 h se sortejaran quatre bicicletes. L’1 d’octubre es donaran a conèixer els noms de les persones agraciades.\nA través dels següents enllaços podeu consultar les bases del concurs i totes les novetats sobre la Baixcicletada.\nCoincidint amb la Setmana Europea de la Mobilitat, l’ATM, juntament amb l’AMB, Generalitat de Catalunya, l’Ajuntament de Barcelona, l’Associació de Municipis per la Mobilitat i el Transport Urbà (AMTU) i el conjunt d’operadors ferroviaris i d’autobús, ha posat en marxa una campanya de comunicació que posa en valor el paper del transport públic com a clau per a la represa de l’activitat laboral i econòmica. Sota el lema “Al futur s’hi arriba amb transport públic”, la campanya tindrà lloc entre el 13 de setembre i el 3 d’octubre.


El procés d'etiquetatge centralitzat millora l’agilitat empresarial i redueix costos operatius - Nordlogway operador logístic 3PL\nL’ etiquetat es considera una tasca de poc valor. El software de codi de barres i etiquetat RFID no estan actualitzats en moltes empreses que no s´adapten al ritme del canvi de les necessitats empresarials. L´adaptació a una solució centralitzada ajudarà a les Empreses en tres punts:\nRapidesa: Reduir el temps per crear, mantenir i actualitzar arxius d’ etiquetes, per implantar noves marques i respondre a les necessitats dels clients.\nQualitat: Evitar la inconsistència i eliminar la latència per intercanvis amb els sistemes empresarials; la millora de la qualitat también ajudarà a evitar errors en l'etiquetatge o fallades del procés. Un millor control evitarà els errors, i reduirà les reclamacions.\nCostos: En reduir el temps, estalviarem en costos del personal necessari per mantenir els formats d'etiquetes, realitzar canvis i crear noves etiquetes.\nLa centralització permet a les Empreses eliminar els arxius duplicats d'etiquetes. En eliminar els duplicats, eviten els centenars d'hores en costos associats amb el seu manteniment. L'eliminació d'arxius innecessaris també redueix els errors en l'etiquetatge. A més, reduir la quantitat d'arxius d'etiquetes estalvia temps en configurar la producció d'etiquetes i permet una sortida d'impressora més ràpida, la qual cosa genera valor afegit pel temps estalviat.\nLa funció de l'etiquetatge sovint es passa per alt en el desig per millorar les operacions comercials. Les operacions d'etiquetatge centralitzat els donen a les empreses l'oportunitat de millorar la qualitat de l'etiqueta, accelerar la velocitat d´execució i millorar la capacitat de resposta als clients de la cadena de proveïment. Per aconseguir aquests beneficis, les Empreses han de canviar els seus processos i evolucionar a un modern sistema d’ administració d'etiquetes.


Advocats | Abogados Compliance | Barcelona | Jané Advocats\nAssessorament en el procés d’implantació d’un sistema de Corporate Compliance.\nJANÉ ADVOCATS acompanya als seus clients per tal de garantir una òptima gestió dels riscos legals en les seves organitzacions, oferint un assessorament a l'alçada de les seves necessitats. L'alt grau d'especialització dels professionals en aquesta matèria permet assessorar els nostres clients des del procés d'implantació d'un sistema de Corporate Compliance fins a la gestió de les incidències, representant els seus interessos davant els tribunals.\nEls professionals del nostre despatx s'han especialitzat en la implantació de sistemes de Risk & Compliance, que tenen per objecte determinar els requisits i obligacions que les organitzacions tenen establertes.\nUna de les funcions de la implantació de programes és evitar les responsabilitats legals de l'organització, dels seus òrgans d'administració o de govern i dels seus directius, així com evitar l'impacte econòmic reputacional negatiu que es pugui derivar dels incompliments normatius.\nEls nostres serveis en aquesta especialitat estan adreçats al compliment normatiu (compliance) de:\n· Protecció de dades.\n· Aspectes tributaris i financers.\n· Propietat intel·lectual.\nEls canvis normatius al Codi Penal concreten, d’una manera considerable, el concepte de responsabilitat penal de les persones jurídiques. Al seu torn, han provocat la necessitat d’estendre el compliment normatiu a l’àmbit penal amb la finalitat de detectar i prevenir la comissió de delictes en el si de les organitzacions.\nEls serveis que podem oferir des de JANÉ ADVOCATS en aquesta especialitat comprenen, entre d’altres:\n· Disseny i implantació de programes de compliment normatiu (compliance).\n· Assessorament continuat en l’execució dels programes de compliment normatiu (compliance).\n· Servei de formació, en matèria de compliance, a directius i empleats.\n· Revisió i actualització de programes en matèria de compliance.\n· Defensa de les persones investigades en procediments penals relacionats amb els diferents àmbits de compliance.\n· Auditoria per les organitzacions amb programes o sistemes de compliment normatiu (compliance) implementat.\nEls horaris d’oficina són:\nDe dilluns a divendres, de 9h a 14h i de 16h a 19h.\nDirecció Via Augusta 14-16, Principal 2ª, 08006 Barcelona\nHe llegit i accepto laPolítica de Privadesa*\nResponsable: JANÉ ADVOCATS, S.L.P\nFinalitat: Enviament d'informació dels nostres serveis i/o productes, esdeveniments i notícies.\nDestinataris: No es cediran les dades.\nDrets: Accés, rectificació, cancel·lació, oposició, limitació del tractament, portabilitat de dades i a no ser objecte de decisions automatitzades.\nMés: Política de Privadesa i Condicions Generals d'ús\n[ Avís legal i termes i condicions d'ús ]


Biografies del Tercer Reich - 1890 Febrer\nPosted by biografiestercerreich on Febrer 22nd 1890 to biografies\nAlfred Duff Cooper va néixer el 22 de febrer de 1890. Va ser el vescomte de Norwich. Es va dedicar a la política amb el partit conservador, i del 1935 al 1939 va ser el secretari d’Estat en el departament de Guerra. Es va oposar rotundament als acords de Munic de 1938 firmats per Neville Chamberlain. […]\nRobert Ley va néixer el 15 de febrer de 1890 a Niederbreidenbach. Va ser el setè fill d’un pagès alcohòlic de l’oest d’Alemanya. La seva mare també era alcohòlica, com també ho seria ell. Ley va patir un trauma important quan el seu pare es va arruïnar i va cremar la seva granja per intentar […]\nPosted by biografiestercerreich on Febrer 05th 1890 to biografies\nKurt Lüdecke va néixer el 5 de febrer de 1890 a Berlín. Va ser un jugador, conegut per la seva fama de faldiller, especulador comercial i viatger. A principis dels anys 20 es va unir al NSDAP i gràcies a les seves connexions socials va recaptar diners per al partit. El principi va ser un dels […]


Títol: Comprensió i modelització hidrològica de la sequera ibèrica / Hydrological Understanding and Modeling of Iberian Drought (HUMID)\nPressupost total concedit: 111.078,00 EUR.\nEntitat finançadora: Ministeri de Ciència, Innovació i Universitats; Govern d'Espanya.\nPàgina web del projecte: https://bitic.github.io/HUMID/.\nLa sequera és un important risc climàtic resultat de complexes interaccions entre processos atmosfèrics, processos en la superfície continental i la gestió dels recursos. La sequera té un gran impacte socioeconòmic a Espanya a causa de l'escassetat i l'alt aprofitament del recurs. Els estudis recents mostren que la sequera està augmentant en freqüència i és més severa. Els escenaris climàtics mostren que la sequera seguirà augmentant en intensitat, severitat i durada en el futur, causant més competició pels recursos hídrics.\nEn aquest context, és fonamental disposar de les millors eines possibles per comprendre els processos de sequera i tenir una millor capacitat de diagnòstic, seguiment i planificació. Aquestes eines han de poder reproduir amb fidelitat l'estat del sistema i la seva evolució, en tota la seva complexitat, incloent els processos de sequera meteorològica, hidrològica i agronòmica, la seva propagació, les seves retroaccions i la influència directa de la societat humana, a través de, principalment, els embassaments i la irrigació.\nActualment a Espanya es monitoritza la sequera mitjançant índexs calculats a partir de variables observades, com ara els nivells dels embassaments o els nivells piezomètrics. Aquests índexs empírics es poden completar amb dades de model o de satèl·lit, que poden donar-nos una visió de conjunt de l'estat del sistema, accedint a variables que no s'observen habitualment in-situ, com, per exemple, la humitat del sòl. En els últims anys hi ha hagut avenços significatius en la simulació dels processos en la superfície continental mitjançant models LSM (land-surface model) i també en observació de la Terra, que s'haurien d'integrar en les eines disponibles per a la presa de decisions.\nHUMID estudiarà la utilitat dels models LSM en un context d'estudi de la sequera. S'avaluarà si aquests models reprodueixen de manera adequada els processos i característiques de la sequera, tant quan funcionen de manera independent, com quan s'utilitzen en el si d'un model climàtic regional (RCM). A més, es millorarà el model SASER, un model hidrològic distribuït i de base física per a la península ibèrica, basat en el LSM SURFEX. En aquest cas, s'introduiran els embassaments en el model per estudiar l'impacte que tenen aquests en els processos de sequera. Per a això, s'elaboraran models que reprodueixin les regles de gestió dels principals embassaments d'irrigació de la conca de l'Ebre.\nEn col·laboració amb una empresa innovadora del sector, HUMID també utilitzarà productes de teledetecció d'última generació, principalment d'humitat del sòl, per valorar la utilitat d'aquesta informació per al seguiment de la sequera. També s'estudiarà com aquesta pot complementar-se amb els LSM, tant per validar la humitat del sòl simulada, com per combinar-la amb la informació del model, mitjançant índexs i, si possible, mitjançant assimilació.\nHUMID estudiarà, en col·laboració amb les parts interessades (stakeholders), com elaborar índexs de sequera útils per als gestors, que es basin en les dades observades, ja en ús, en combinació amb les dades de modelització i de teledetecció, garantint que els resultats del projecte tindran un impacte real en la societat.\nVegeu la versió en castellà d'aquesta pàgina per accedir als entregables i altres documents que es vagin publicant.


Sabies que la microfibra té origens dels anys 50? - Net100x100\nSabies que la microfibra té origens dels anys 50?\nA finals de la dècada dels 50, investigadors japonesos varen descobrir diverses aplicacions industrials de la microfibra i una va ser la microfibra sintètica ultrasuede,la que a partir dels 70 es va començar a utilitzar per la neteja.\n– utilitzar microfibra en la neteja garanteix estalvi de temps, de diners i d’esforç, que s’en estalvia fins un 75% .\n– la microfibra absorbeix vuit vegades el seu pes.\n– l’electricitat electrostàtica positiva de la microfibra atreu i reté la pols, brutícia i bactèries com un iman.\n– la microfibra dura 25 vegades més que el cotó.\n– cada fil de microfibra és 100 vegades més prim que un cabell humà, al que la brutícia i les bactèries son atretes fins a rentar-la, que resisteix uns 300 rentats.\n* Sabies que, ara ja s’està treballant per incorporar una nova generació: l’ultra microfibra, que ens sorprendrà gratament!


Vorada i rigola són els dos elements que en un carrer acostumen a separar la vorera de la calçada, els vianants dels vehicles. A la ciutat de Barcelona la vorada és feta de peces de vint centímetres d'ample per vuitanta de llarg i vint-i-cinc d'alçada de pedra granítica serrada i flamejada, i és l'element que permet fer el canvi de cota entre la vorera, amunt, i la calçada, avall. Al seu costat la rigola és feta de peces prefabricades de formigó blanc de vint per vint o de trenta per trenta, sempre de vuit centímetres de gruix, i serveix per definir la rasant de l'asfalt. Les peces de vint per vint tenen la pega que l'embornal que ha de recollir l'aigua de pluja, i que acostuma a estar en línia amb la rigola, fa trenta centímetres d'amplada, restant aleshores deu centímetres dins de l'asfalt, essent la seva col·locació poc polida. En canvi, la de trenta per trenta té l'inconvenient, segons els responsables de pavimentació de l'ajuntament, de trencar-se més que no pas la de vint per vint, tot i que si es fixen en algun carrer veuran que les peces de vint per vint tampoc són indestructibles. Afortunadament els criteris de l'administració gaudeixen de la virtut de la volubilitat, i tan fàcil és trobar carrers enrigolats amb peces de vint per vint com de trenta per trenta.\nNomés afegir que em plauria no pas poc que de la lectura de les objectives dades del paràgraf anterior quedés prou clar el meu subjectiu criteri sobre quin ample de rigola prefereixo, si vint o trenta centímetres, i els convido a que s'ho prenguin com una pregunta: quin ample de rigola prefereixo?\nKoko ni kimasu\nKochira wa Laughton-san desu ka\nKioku desu ka, yume desu ka\nKochira wa Cassandra-chan desu


Empresaris per l'Estat Propi - Torà online\nEconomia dimecres 22 setembre 2010 Autor: editor\nJaume Vallcorba (Sots-President del Cercle Català de Negocis) parla del dèficit fiscal i les limitacions del desenvolupament català.\nEn aquests vídeos s'explica de forma detallada l'expoli fiscal que pateix Catalunya per part de l'estat espanyol. La conclusió: l'Estat propi és el millor negoci.\nSegons estudis del Cercle Català de Negocis, "Catalunya seraÌ€ el 4rt Estat d'Europa en PIB per caÌ€pita en el moment que esdevinguem independents, i en pocs anys podem ser el segon o tercer en aquest raÌ€nking". EÌs un objectiu assolible i digne pel nostre païs.\nprimera part (Jaume Vallcorba)\nsegona part (í€lex Sànchez)\ntercera part (Jaume Vallcorba)\nFont: Cercle CatalÃ de Negocis + info (enllaç extern)\nEtiquetes: expoli fiscal independents empresaris\nLectures: 1199 Darrera: 21.03.2021


Sortides Dissabtes - Diumenges per l´Alt Empordà - Pàgina 4 - Corredors.cat\n09 Mai 2012 20:40\t#61 per Germinator (Visitant)\nOk cafeteru doncs compto amb tu per fer una sortida quan puji per Roses.\n10 Mai 2012 20:36\t#62 per cafeteru (Visitant)\nOk estem en contacte.\n13 Mai 2012 21:07\t#63 per cafeteru (Visitant)\nSi algu s´apunta aquest disabte a fer 4horetes.\n24 Mai 2012 12:02\t#64 per XAVI-NAD (Associat/da)\nDemà divendres pujo a passar tres dies a Llançà. S´accepten proposicions muntanyenques per les nostres muntanyes :he:\nJa direu, jo penso sortir un o dos dies.\n24 Mai 2012 13:52\t#65 per cafeteru (Visitant)\nxavi-nad , no se si et pot interesar pero el disabte anem a fer unes 5 h , encara no savem si a vall ter 2000 o pel puigmal, el que es segur que sera per aquesta zona. Si t´animesis et podriem recollir a Figueres aviat per al mitg dia tornar a ser a casa. Tu mateix, ens veiem.\n26 Mai 2012 14:22\t#66 per XAVI-NAD (Associat/da)\ncafeteru gràcies per la proposta, però la sortides per aquí l´Empordà no les puc improvisar massa, sobretot si són de durada i logística una mica complexe. És el que té tenir família nombrosa, amb tres nens petits de 9, 6 i 3 anys...\nNormalment entreno sortint i tornant a peu des de casa a Llançà, per Sant Pere de Rodes, camí de Ronda fins Port de la Selva, muntanyes de Colera, Coll de Banyuls,...\n28 Mai 2012 17:36\t- 28 Mai 2012 23:38\t#67 per XAVI-NAD (Associat/da)\nQuin parell d´entrenaments alt empordanesos més bons que m´he cascat aquests tres dies\nAhir diumenge Llançà-Portbou i tornada pel camí de ronda i muntanya fins Coll del Frare. Tres hores genials de mar-muntanya, amb visita inclosa al Memorial de Walter Benjamin\nAvui dilluns de Coll de Sant Antoni de Colera fins Coll de Banyuls amb el meu amic Rafa Rodríguez. També 3 hores i mitja de pur trail, pujant, baixant, passant per Orelles de la Mula, Font Jordana, Font dels Bascos, Coll del Llop i Coll de Banyuls. La tornada per Puig de la Calma envés de Font dels Bascos, completant quasi 25 km i 1100 m. de desnivell :yes:\nAra marxo cap a Barcelona amb les cames cansades però amb la feina feta...\nÚltima edició: 28 Mai 2012 23:38 per .\n28 Mai 2012 18:38\t#68 per senglar (Associat/da)\nOsti Xavi,no en tinc ni idea d´on pot ser tot aixó que expliques... Peró es que hi ha alguna cosa mes a l´Empordá que no sigui Cadaqués??????? :rofl:\n21 Jun 2012 00:24\t#69 per XAVI-NAD (Associat/da)\nHola gent esventada! Torno a pujar cap a la Mar d´Amunt per Sant Joan i deixar els meus fills amb els avis uns dies.\nAixò vol dir dues coses: 1.- sortiré a correr segurament diumenge matí aviadet, segurament un Sant Pere de Rodes per Coll Parer i tornada per Vall de Santa Creu. i 2.- que la setmana vinent podré tornar a sortir a córrer per BCN sense tenir que combinar temes de nens :yipi:\nSi algú volta per allà el diumenge matí i vol cremar la ressaca de la revetlla ja sap...\n01 Jul 2012 01:14\t#70 per XAVI-NAD (Associat/da)\nHola! una mica tard, però val més que mai, faig saber que demà matí faré Llançà - Colera - Portbou- Colera - Llançà pel camí de Ronda i GR.\nSi algú s´anima sortiré a les 6:30 aprox. del Port de Llançà . Temps estimat unes 3 hores i escaig :wink2:\nJa explicaré que tal ha anat.\n01 Jul 2012 11:07\t#71 per Germinator (Visitant)\nDissabte 07/07 Roses, Sant Salvador, Sant Pere Rodes, Selva de Mar, Pla de Can Causa, Puig de l'Àliga, Roses.\n01 Jul 2012 14:23\t#72 per XAVI-NAD (Associat/da)\nA falta de confirmació final German compte amb mi pel dissabte.\nNomés em falta saber segur que divendres nit som a Llançà, ja que si venim dissabte malament...\nPer altra banda l´entrenament d´avui superbé :yes:, he aconseguit fer Llançà -Portbou -Llançà en 3 hores justes, millorant en 20 minuts la ruta. La dressera ha estat no fer anada i tornada pels Canons, al tornar de Colera cap a Garbet, i tallar des de l´església de Colera pel camí que creua la riera i puja per sobre del camping fins a d´alt del Coll de Sant Antoni. Baixar pel corriol fins a la Platja de Garbet pel GR i no fer la volta tocant de mar pel Mateu pel camí de ronda.\nAixò si he fet l´entreno menys calorós dels darrers 15 dies...tota l´estona anada i tornada amb el "ventilador" engegat de la Tramuntana. Banyet final a la Cala de la Gola amb onades divertides :he: i final de festa ja a casa amb xàfec inclós.\n01 Jul 2012 17:15\t#73 per Germinator (Visitant)\nXavi si pujes dissabte podem sortir diumenge, però tindrà que ser ben d'hora, ben d'hora, ben d'hora. Ens truquem el divendres per quedar.\n05 Jul 2012 16:05\t#74 per XAVI-NAD (Associat/da)\nSeré dvendre a la nit a Llançà .\nJo matinaria molt. Diumenge passat vaig començar a córrer a les 6:30 amb fresqueta bona i molta llum.\nTruquem tu llavors que jo no tinc el teu móbil.\n05 Jul 2012 21:51\t#75 per Germinator (Visitant)\nEn principi quedem a les 6:15 a la Piscina de Roses de Roses el diumenge matí. Però et truco el dissabte per acabar de quedar. La idea seria fer un Roses-Sant Salvador-Sant Pere de Roses-Selva de Mar-Peu del Puig Alt-Pla de Can Causa-Puig de l'Àliga-Roses.\nAlgú més es vol apuntar.\n05 Jul 2012 21:55\t#76 per Germinator (Visitant)\nAlgú s'apunta amb en Xaxi Nadal i un servidor a sortir el diumenge pel matí?\n06 Jul 2012 15:35\t#77 per edurovira (Visitant)\nEi Xavi!! ara fa dies que no ens veiem pel Parc Güel...\nAquest cap de setmana no pujo però el següent espero estar a St.Margarida. A veure si m'apunto a les vostres sortidetes...\nJa us dic algo.\n06 Jul 2012 16:34\t- 06 Jul 2012 21:23\t#78 per XAVI-NAD (Associat/da)\nQue bé que corris per aquí Corredors també, així serà molt més fàcil quedar per entrenar\nÉs veritat que fa dies que no coincidim pel Parc Güell, i mira que no he variat horaris d´entrenament amb el DiR, dilluns i dijous de 20 a 21h.\nLlàstima que no hi siguis aquest cap de setmana perqué coneixeries al Germán que és veí teu per allà dalt.\nEl proper cap de setmana jo torno a pujar i podem fer quelcom. Podríem fer un camí de Ronda Roses-Cadaqués per Cap Norfeu, que ja fa un any o així que no hi he tornat.\nÚltima edició: 06 Jul 2012 21:23 per .\n06 Jul 2012 20:41\t#79 per XAVI-NAD (Associat/da)\nGermán truquem deseguida, que el company Ultracorredor Rafa Rodríguez, s´afegiria, però si ho fem demà dissabte matí. Ja que el diumenge treballa.\nsenglar si llegeixes això MANIFIÉSTATE :yipi: i a veure si també poguessis venir\n09 Jul 2012 13:18\t#80 per senglar (Associat/da)\nOstia Xavi! ho acavo de veure ara! i mira quina casualita,que ahir amb en Jordi,varem fer Port de la Selva,pujada a la Costa de l´Oratori,Mas Bufadors,Cami antic a Cadaques (GR) cala Tavallera,i tornar per Sant Baldiri i baixada altra cop per l´Oratori...20km...i amb un sol que semblava que hi bullien ous!!! un altra dia emviem un sms!!!


Cudós Consultors CB Balaguer – CF Viladecans B – Club Bàsquet Balaguer\nCudós Consultors CB Balaguer – CF Viladecans B\n#somCBB 11/03/2020 Sènior Femení A 0\nCudós Consultors CB Balaguer 70-66 BF Viladecans B\nPartit ofensiu el que es va a viure al 1r d’Octubre, on els atac es van imposar a les defenses en un partit que es va decidir en els instants finals del matx.\nEl Balaguer va començar mostrant la seva superioritat davant el BF Viladecans, mostrant un bon joc ofensiu però amb mancances defensives que feien que malgrat marxar en el marcador per 8 punts de diferència, el Viladecans es tornava a enganxar i s’arribaria al descans amb un ajustat 32-36.\nA la represa es van viure els pitjors minuts balaguerins, una defensa impròpia de les grana permetien al Viladecans manar al marcador i fer-ho per 5 punts de diferència quan faltava 1 minut per finalitzar el tercer període.\nEn un millor últim període, les balaguerines van aconseguir arribar a un final ajustat, on van poder sumar dos bons atacs i dues bones defenses que van permetre la 13a victòria de la temporada i la permanència matemàtica que assegura al Balaguer per quarta temporada consecutiva a falta de sis jornades pel final. L’equip té encara algunes possibilitats d’aspirar a les places de promoció d’ascens, malgrat no dependre d’elles mateixes.\nEl proper desplaçament serà el proper dissabte 14 de març contra el SAMÀ, un rival de la part mitja de la classificació que acumula bons resultats les darreres jornades.\nEquip A Cudós Consultors CB Balaguer Equip B BF Viladecans B\nCategoria 1a Catalana Fem Jornada 20 Data 7/3/2020\nEntrenador Joan Mateu Pla, Alex Molina i Arnau Buñol\nÀrbitres Farré i Alimbau\nParcial 1 19-16 Parcial 2 17-16 Parcial 3 16-21 Parcial 4 18-13\n6 Anabel 5 0 Estape 15\n7 Elisabet 2 3 Alfonso 9\n8 Cris 4 5 Mariscal 0\n10 Clara PM 6 7 Balcells 0\n11 Ares 2 8 Gonzalez 7\n12 Clara M 5 9 Atencia 11\n15 Júlia 18 10 Valero 9\n16 María 11 11 Velasco 0\n21 Andrea 5 13 Urbea 12\n00 Judit 11 15 Sentis 0\n18 Arroyo 0\n25 Membiela 3\nPrevious: Previous post: Natural Optics CB Balaguer – CB Mollerussa\nNext: Next post: CB Solsona – Sisvial CB Balaguer A


Incivisme en zones del poble.\nPublicacions que NO ens agradaria fer però que són necessàries.\nDe fa uns dies, alguns punts de la Vila estan patint l’incivisme i els actes vandàlics d’uns pocs.\nDes de l’ajuntament denunciem aquestes actituds i preguem que s’aturin abans de prendre les mesures pertinents.\nEls espais públics són de totes i tots i s’han de respectar per gaudir-ne plegats


Bebop Opera Apartments Budapest Hongria - Ofertes d'hotels amb els MILLORS DESCOMPTES EN LÍNIA\nAndrassy Street 29. 1St Floor 4., 06. Terézváros, Budapest, Hongria, 1061 - Excel·lent ubicació - Veure al mapa\nOne-Bedroom Apartment - 1061 Andrassy Avenue nr. 29.\nStandard Studio - 1061 Jokai Square nr. 10.\nStandard Studio - 1066 Jokai Street nr.12\nMés informació sobre Bebop Opera Apartments\nTant si es tracta d'un viatge de plaer com si és de negocis, Bebop Opera Apartments és una elecció d'allotjament magnífica quan visiten Budapest. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Bebop Opera Apartments, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de transport hotel/aeroport, habitació familiar, premsa, visites turístiques, servei de bugaderia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, ventilador, aparell de televisió LCD/pantalla de plasma, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Budapest, faci de Bebop Opera Apartments la vostra llar.\nCal que informeu el Bebop Opera Apartments de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Grandvalira tanca amb un balanç satisfactori d’esquiadors les vacances de Nadal | www.grandvalira.com\nDel 23 de desembre fins el 7 de gener, Grandvalira ha tornat a situar-se entre les principals destinacions de neu de referència del sud d’Europa. Durant aquests 16 dies del període de vacances de Nadal, l’estació andorrana ha rebut una mitjana diària de 16.600 esquiadors diaris, uns resultats molt en línia de l’afluència registrada la temporada pasada, malgrat haver patit dos dies amb condicions meteorològiques adverses.\nEn els darrers dos dies, Grandvalira ha rebut més de 75 cm de neu nova que fan que actualment l’estació disposi d’uns gruixos d’entre 40 i 110 cm de neu pols. Properament, El Domini de la Neu informarà sobre les condicions d’obertura dels propers dies que es preveuen excepcionals per a la pràctica dels esports blancs.\nLlegeix més sobre ndp fiestas


La professora Maribel Ripoll analitza l’art i la dona en l’obra de Llull en una conferència a La Nau - Fundacio General - FGUV\nEstàs a: Inici > Arxiu de notícies > La professora Maribel Ripoll analitza l’art i la dona en l’obra de Llull en una conferència a La Nau\nLa professora Maribel Ripoll analitza l’art i la dona en l’obra de Llull en una conferència a La Nau\nLa professora de la Universitat de les Illes Balears Maribel Ripoll va participar, el passat 23 de gener, al Centre Cultural La Nau, dins de l’Escola Europea de Pensament Lluís Vives, amb una conferència sobre ‘El paper de la dona en la transmissió de l’art de Ramon Llull’.\nCom explicà la professora Ripoll, “una característica important de la producció literària de Ramon Llull és el tractament que es fa de la figura femenina, un tractament que dista de la misogínia habitual del context medieval”. La conferència va oferir una visió innovadora de l’autor mallorquí, perquè “tot i que Llull és hereu d’alguns tòpics de tradició aristotèlica i escolàstica, per al nostre autor la dona està plenament capacitada per aprendre l’art i per transmetre’l a la resta d’iguals, la qual cosa resulta original i innovadora”.\nMaribel Ripoll Perelló (Palma, 1977) és doctora en Filologia Catalana per la Universitat de les Illes Balears (UIB). L’any 2012 defensà la tesi ‘Edició crítica i estudi introductori del ‘Llibre d’intenció’ de Ramon Llull’, dirigida per Gabriel Ensenyat. És professora de la UIB des de 2007. Entre 2003 i 2007 va ser coordinadora tècnica de la Càtedra Ramon Llull de la UIB. És ‘magister’ de la Maioricensis Schola Lullista des de 2006.\nEs va iniciar en la investigació lul·liana l’any 1999, de la mà d’Anthony Bonner, amb qui elaborà el ‘Diccionari de definicions lul·lianes’. Ha publicat diversos articles i nombroses ressenyes a la revista especialitzada ‘Studia Lulliana’. És secretària del consell editor de la col·lecció Blanquerna i és membre del consell editor del Patronat Ramon Llull, edicions que vetlen per l’establiment crític dels textos de Llull. Ha fet estades de recerca al Centre de Documentació Ramon Llull de Barcelona i al Raimundus Lullus Institut de Freiburg. El setembre de 2015 va ser nomenada, pel Govern balear, comissionada autonòmica per a la commemoració de l’Any Llull 2015-2016.\nL’Escola Europea de Pensament Lluís Vives és un projecte cultural, impulsat des del Vicerectorat de Cultura i Igualtat, amb la gestió de la Fundació General de la Universitat de València, que es configura com a un espai per a la reflexió i el debat obert, participatiu i crític sobre els assumptes d’actualitat a escala mundial i també per a la societat valenciana. L’Escola compta, a més, amb la participació d’altres actors de l’Administració pública i de la societat civil: Presidència de la Generalitat, l’Ajuntament de València, les conselleries de Transparència i d’Educació, Investigació, Cultura i Esport, Acadèmia Valenciana de la Llengua, Institut Alfons el Magnànim, l’Escola Europea d’Humanitats i Caixa Popular.\nData d'actualització: 27 de Gener de 2017\nPublicat en: Agenda, Congressos i jornades, Agenda, Institucional, Formació